**1. Univerza v Mariboru, Fakulteta za energetiko, Hočevarjev trg 1, 8270 Krško, ki jo zastopa dekan red. prof. dr. Sebastijan Seme**

(v nadaljevanju FE UM)

in

**2. organizacija**, v kateri študent opravlja praktično usposabljanje:

|  |  |
| --- | --- |
| Naziv: |  |
| Sedež: |  |
| Odgovorna oseba: |  |

 (v nadaljevanju organizacija)

 in

**3. študent:**

|  |  |
| --- | --- |
| Ime in priimek: |  |
| Ulica, poštna številka, kraj: |  |
| Datum in kraj rojstva: |  |
| Davčna številka: |  |

(v nadaljevanju študent), skupaj stranke sporazuma

sklepajo

**SPORAZUM O PRAKTIČNEM USPOSABLJANJU ŠTUDENTA**

**v okviru študijskega programa 1. stopnje Energetika (VS) v študijskem letu \_\_\_\_\_\_\_\_\_\_\_\_\_**

1. **člen**

V tem sporazumu se izrazi, ki se nanašajo na osebo in so zapisani v moški slovnični obliki, uporabljajo kot nevtralni za ženski in moški spol.

**I. Predmet sporazuma**

1. **člen**

Sporazum o praktičnem usposabljanju študenta (v nadaljevanju Sporazum) ureja medsebojna razmerja, pravice in obveznosti med podpisniki sporazuma (strank) pri izvajanju praktičnega usposabljanja (v nadaljevanju PU) v okviru študijskega programa 1. stopnje Energetika (VS), ki ga izvaja Fakulteta za energetiko Univerze v Mariboru (v nadaljevanju FE UM).

**II. Vsebina in potek praktičnega usposabljanja**

1. **člen**

PU poteka v delovnem procesu organizacije 400 ur pod vodstvom mentorja v organizaciji (v nadaljevanju mentor) in nosilca učne enote PU (v nadaljevanju nosilecaPU) na FE UM skladno s programom, ki sta ga predhodno opredelila mentor in nosilec PU.

Predvidoma 40 ur od skupno predpisanih 400 ur študent posveti pripravi Poročila o praktičnem usposabljanju, ki ga lahko po dogovoru z mentorjem pripravlja že med potekom usposabljanja ali po zaključku le tega.

**III. Obveznosti študenta**

1. **člen**
2. Študent se zavezuje, da bo:
* upošteval predpise o varnosti in zdravju pri delu, pazljivo opravljal delo in uporabljal predpisana zaščitna sredstva, da zavaruje svoje življenje in zdravje ter življenje in zdravje drugih oseb,
* po potrebi in v skladu z veljavno zakonodajo opravil ustrezen zdravstveni pregled,
* redno in v skladu s programom opravljal PU in upošteval navodila mentorja in nosilca PU na FE UM,
* varoval poslovno skrivnost organizacije,
* nosilca PU sproti obveščal o morebitnih težavah med opravljanjem PU,
* najkasneje 3 dni po zaključenem PU nosilca PU obvestil, da je usposabljanje zaključil,
* po navodilih nosilca PU in Navodilih o izvedbi PU FE UM, objavljenih na spletni strani FE, izdelal zaključno pisno Poročilo o opravljenem praktičnem usposabljanju,
* izpolnil spletni vprašalnik in opravil druge obveznosti, določene v učnem načrtu PU,
* si uredil prehrano in prevoz v času opravljanja PU,
* opravil predavanja (seminar) pri predmetu PU pred pričetkom opravljanja PU.

(2) V primeru, da je izpit za učno enoto PU (predstavitev in zagovor izdelanega Poročila o opravljenem praktičnem usposabljanju) neuspešen, ima študent možnost ponovnega opravljanja na naslednjem razpisanem izpitnem roku.

**IV. Obveznosti FE UM**

1. **člen**

FE UM se zavezuje, da bo:

* vodila ustrezno dokumentacijo o izvajalcih in poteku izvajanja PU študenta ter študentu nudila strokovno pomoč pri izvajanju praktičnega usposabljanja ter ga preko nosilca PU tudi spremljala,
* v skladu s 1. alinejo 3. odstavka 20.člena ZPIZ-2 plačala prispevek za posebne primere zavarovanja (za invalidnost in smrt, ki je posledica poškodbe pri delu).

**V. Obveznosti organizacije**

1. **člen**

Organizacija se zavezuje, da bo:

* PU študenta izvedla skladno s programom, ki sta ga pred pričetkom usposabljanja uskladila mentor in nosilec učne enote na FE UM in sicer v terminu od …………………… do …………………..
* PU po tem sporazumu bo vodil strokovno usposobljeni delavec/mentor:

|  |  |
| --- | --- |
| Ime in priimek: |  |
| Stopnja izobrazbe: |  |
| Elektronski naslov: |  |
| Telefonska številka: |  |

* da bo mentorju omogočila opravljanje svetovanja in nadzora nad izvajanjem PU,
* omogočila svetovanje in nadzor PU nosilcu FE UM,
* pred začetkom opravljanja PU seznanila študenta z delom in nalogami, ki jih bo opravljal,
* študenta seznanila s predpisi o varnosti in zdravju pri delu ter s splošnimi in posebnimi nevarnostmi ter ukrepi za varno delo pri opravljanju praktičnega usposabljanja in mu nudila potrebna zaščitna sredstva,
* po potrebi in v skladu z veljavno zakonodajo študenta napotila na ustrezen zdravstveni pregled in krila stroške zdravstvenega pregleda,
* študentu svetovala in ga usmerjala pri izdelavi Poročila o praktičnem usposabljanju,
* ob zaključku PU izdala študentu Potrdilo o izvedbi praktičnega usposabljanja,
* da bo mentor izpolnil Anonimni vprašalnik za mentorje v delovni organizaciji o izvedbi PU,ki se nahaja na spletni povezavi……………..
* varovala osebne podatke študenta v skladu z veljavno zakonodajo,
* v skladu s 3. alinejo 2. točke 49. člena in 55. člena ZZVZZ plačala prispevek za zavarovanje za poškodbo pri delu in poklicno bolezen za čas v katerem študent opravlja PU.

**VI. Prenehanje sporazuma**

1. **člen**

Sporazum lahko preneha sporazumno ali zaradi neizpolnjevanja obveznosti ene od strank. Odpoved Sporazuma zaradi neizpolnjevanja obveznosti ene od strank mora biti podana pisno vsem strankam in velja takoj. O prenehanju Sporazuma mora FE UM takoj obvestiti vse stranke v sporazumu.

**VII. Reševanje sporov**

1. **člen**

Morebitne spore, povezane s tem Sporazumom, bodo stranke reševale sporazumno. Če sporazuma ne morejo doseči, bo spor reševalo krajevno pristojno sodišče, kamor sodi sedež organizacije.

**VIII. Končne določbe**

1. **člen**

Sporazum je sklenjen v treh (3) enakih izvodih, od katerih prejme vsaka stranka po en (1) izvod.

Kraj in datum:

|  |  |  |  |  |
| --- | --- | --- | --- | --- |
| dekan FE UM: |  | Odgovorna oseba v organizaciji: |  | Študent: |
| red. prof. dr. Sebastijan Seme |  |  |  |  |
|  |  | ime in priimek odgovorne osebe v organizaciji |  | ime in priimek študenta |
|  |  |  |  |  |
| podpis in žig |  | podpis in žig |  | podpis |

Priloga:

* napotki mentorju v organizaciji za delo s študentom, ki ima status študenta s posebnimi potrebami (v kolikor je relevantno in v dogovoru s študentom).